ai4bharat/Pralekha huggingface dataset:
பிரதமர் அலுவலகம்
2-வது இந்தியா – நார்டிக் உச்சிமாநாடு
பிரதமர் திரு நரேந்திர மோடி, 2-வது இந்தியா – நார்டிக் உச்சிமாநாட்டில், டென்மார்க் பிரதமர் மெட்டெ ஃபிரடெரிக்சென், ஐஸ்லாந்து பிரதமர் ஜாக்கப்ஸ்டார்ட்டிர், நார்வே பிரதமர் ஜோனஸ் கர் ஸ்டோர், சுவீடன் பிரதமர் மக்தலேனா ஆண்டர்சென் மற்றும் பின்லாந்து பிரதமர் சனா மரீன் ஆகியோருடன் இணைந்து கலந்துகொண்டார்.
ஸ்டாக்ஹோமில் 2018-ல் நடைபெற்ற முதலாவது இந்தியா – நார்டிக் உச்சிமாநாட்டிற்கு பிறகு, இந்தியா – நார்டிக் உறவுகளில் ஏற்பட்டுள்ள முன்னேற்றம் குறித்து ஆய்வு செய்ய இந்த மாநாடு ஒரு வாய்ப்பை அளித்துள்ளது. பெருந்தொற்றுக்கு பிந்தைய பொருளாதார மீட்சி, பருவநிலை மாற்றம், நீடித்த வளர்ச்சி, புதுமைகண்டுபிடிப்பு, டிஜிட்டல் மயமாக்கல், மற்றும் பசுமை மற்றும் தூய்மையான வளர்ச்சி குறித்து விவாதிக்கப்பட்டது.
நீடித்த ஆழ்கடல் மேலாண்மைக்கு சிறப்புக் கவனம் செலுத்தும்விதமாக கடல்சார் ஒத்துழைப்புக் குறித்த விவாதங்களும் இடம் பெற்றது. நீல பொருளாதாரத் துறையில், குறிப்பாக, இந்தியாவின் சாகர்மாலா திட்டத்தில் முதலீடு செய்ய வருமாறு நார்டிக் தொழில் நிறுவனங்களுக்கு பிரதமர் அழைப்பு விடுத்தார்.
ஆர்டிக் பிராந்தியத்தில் உள்ள நார்டிக் பிராந்தியத்துடன் இந்தியாவின் ஒத்துழைப்புக் குறித்தும் விவாதிக்கப்பட்டது. இந்தியாவின் ஆர்டிக் கொள்கை, இந்தியா – நார்டிக் ஒத்துழைப்பை ஆர்டிக் பிராந்தியத்திற்கும் விரிவுபடுத்துவதற்கான சிறப்பான கட்டமைப்பை வழங்கியிருப்பதாக பிரதமர் தெரிவித்தார்.
நார்டிக் நாடுகளின் நிதி நிறுவனங்கள் இந்தியாவில் முதலீடு செய்ய முன்வருமாறும் பிரதமர் அழைப்பு விடுத்தார்.
பல்வேறு பிராந்திய மற்றும் சர்வதேச விவகாரங்கள் குறித்தும் விவாதிக்கப்பட்டது.
உச்சி மாநாட்டிற்கு பிறகு கூட்டறிக்கை ஒன்று ஏற்றுக்கொள்ளப்பட்டது. இந்த கூட்டறிக்கையின் முழு விவரங்களை இந்த ஆங்கில செய்திக் குறிப்பில் காணலாம் https://pib.gov.in/PressReleasePage.aspx?PRID=1822725
-------
(
பிரதமர் அலுவலகம்
திரு இந்திபோர் தூரியின் மறைவிற்கு பிரதமர் இரங்கல்
பிரபல அறிஞர் திரு இந்திபோர் தூரியின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் செய்தியில் கூறியிருப்பதாவது:
“திரு இந்திபோர் தூரியின் மறைவை அறிந்து மிகவும் வேதனை அடைந்தேன். இலக்கியம், கலாச்சாரம் மற்றும் கல்வி உலகில் அவர் போற்றுதலுக்குரிய பங்களிப்பை வழங்கினார். அன்னாரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி: பிரதமர் @narendramodi”
குடியரசுத் தலைவர் செயலகம்
மிலாது நபியை முன்னிட்டு குடியரசுத் தலைவர் வாழ்த்து
மிலாது நபியை முன்னிட்டு குடியரசுத் தலைவர் திருமதி திரௌபதி முர்மு விடுத்துள்ள வாழ்த்துச் செய்தியில் கூறியிருப்பதாவது:-
நபிகள் நாயகத்தின் பிறந்தநாளை நினைவுகூரும் வகையில் கொண்டாடப்படும் மிலாது நபி திருநாளில், நாட்டு மக்கள் அனைவருக்கும், குறிப்பாக இஸ்லாமிய சகோதர, சகோதரிகளுக்கு எனது இதயம் கனிந்த நல்வாழ்த்துகளை தெரிவித்துக் கொள்கிறேன்.
நபிகள் நாயகம் அமைதி மற்றும் அன்பின் செய்தியை உலகிற்கு வழங்கியுள்ளார். நல்லிணக்கத்துடனும் சகோதரத்துவத்துடனும் வாழ அவரது போதனைகள் நம்மைத் தூண்டுகின்றன.
அவரது கொள்கைகளை நினைவு கூர்ந்து, மனித குலத்தின் நலனுக்காக ஒன்றிணைந்து செயல்படுவோம்"
பிரதமர் அலுவலகம்
ஆசிய விளையாட்டுப் போட்டிகள் 2022 வில்வித்தை கலப்பு அணி காம்பவுண்ட் போட்டியில் ஜோதி சுரேகா வென்னம், ஓஜாஸ் ஆகியோர் தங்கப் பதக்கம் வென்றதைப் பிரதமர் கொண்டாடினார்
ஹாங்சோவில் நடைபெறும் ஆசிய விளையாட்டுப் போட்டிகள் 2022, வில்வித்தை கலப்பு அணி காம்பவுண்ட் பிரிவில் தங்கப் பதக்கம் வென்ற ஜோதி சுரேகா வென்னம், ஓஜாஸ் ஆகியோருக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டி வில்வித்தையில் முதல் தங்கப் பதக்கம்!
கலப்பு அணி காம்பவுண்ட் போட்டியில் தங்கம் வென்ற ஜோதி சுரேகா வென்னம், ஓஜாஸ் ஆகியோர் சிறப்பான ஆட்டத்தை வெளிப்படுத்தினர். அவர்களின் அசாதாரண திறமை, துல்லியம், ஒன்றிணைந்த செயல்பாடு ஆகியவை மகத்தான வெற்றியை உறுதி செய்துள்ளன. அவர்களுக்கு வாழ்த்துகள்."
சுகாதாரம் மற்றும் குடும்ப நலத்துறை அமைச்சகம்
தில்லியில் உள்ள கொவிட்-19 நோயாளிகளுக்கான ஆக்சிஜன் குறித்த சமீபத்திய தகவல்கள்
கொவிட்-19 பாதிப்புகள் வரலாறு காணாத அளவுக்கு அதிகரித்துள்ள காரணத்தால், பிராணவாயுக்கான தடையில்லா தேவை மற்றும் ஆக்சிஜன் இணைப்புடன் கூடிய/தீவிர சிகிச்சை பிரிவு படுக்கைகளுக்கான தேவை பன்மடங்கு அதிகரித்துள்ளது.
புதுதில்லியில் உள்ள மத்திய அரசு மருத்துவமனைகளில் சிகிச்சை பெற்று வரும் தீவிர கொவிட்-19 நோயாளிகளின் சிறப்பான மருத்துவ மேலாண்மைக்கு தேவைப்படும் போதுமான மற்றும் தடையில்லா ஆக்சிஜன் விநியோகத்தை உறுதிப்படுத்துவது குறித்த உயர்மட்ட ஆய்வு கூட்டத்தை 2021 ஏப்ரல் 23 அன்று மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் நடத்தினார்.
மாநகரில் உள்ள பல்வேறு மருத்துவமனைகளில் டிஆர்டிஓ மூலம் ஐந்து ஆக்சிஜன் ஆலைகளை நிறுவ முடிவெடுக்கப்பட்டது. எய்ம்ஸ் அவசர சிகிச்சை மையம், டாக்டர் ராம் மனோகர் லோகியா மருத்துவமனை, சஃப்தர்ஜங்க் மருத்துவமனை, லேடி ஹர்திங் மருத்துவ கல்லூரி மற்றும் எய்ம்ஸ், ஜஜ்ஜார், ஹரியானா ஆகிய மருத்துவமனைகளில் ஆக்சிஜன் ஆலைகளை நிறுவ முடிவெடுக்கப்பட்டது.
இதற்கு பிஎம்-கேர்ஸ் மூலம் நிதியுதவி வழங்கப்படுகிறது. கொவிட்-19 பாதிப்புகளின் அதிகரிப்பு மற்றும் ஆக்சிஜன் பற்றாக்குறையை கருத்தில் கொண்டு நாடு முழுவதும் 500 ஆக்சிஜன் உற்பத்தி ஆலைகளை நிறுவ பிஎம்-கேர்ஸ் நிதி ஒதுக்கீடு செய்துள்ளது. மூன்று மாதங்களுக்குள் இவை நிறுவப்படும்.
எய்ம்ஸ் அவசர சிகிச்சை மையம் மற்றும் டாக்டர் ராம் மனோகர் லோகியா மருத்துவமனையில் ஆக்சிஜன் ஆலைகளை நிறுவுவதற்காக பிஎம் கேர்ஸ் நிதியுதவியுடன் நடைபெற்று வந்த பணிகள் போர்க்கால அடிப்படையில் நடந்து வந்த நிலையில், இரு இடங்களிலும் இன்றிரவு பணிகள் நிறைவடையவுள்ளன.
இதைத் தொடர்ந்து, மேற்கண்ட மருத்துவமனைகளில் நோயாளிகளுக்கு ஆக்சிஜன் விநியோகம் நாளை முதல் தொடங்கும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1715993
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்கள் அமைச்சர் திரு பியூஷ் கோயல் நாடாளுமன்றத்தில் செய்த பல்வேறு அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வர்த்தகம் மற்றும் தொழில்கள் அமைச்சர் திரு பியூஷ் கோயல், கீழ்க்கண்ட தகவல்களை அளித்தார்.
அமெரிக்கா, ஐரோப்பிய யூனியன், இங்கிலாந்து மற்றும் இந்தியா உட்பட உலகின் முக்கிய நாடுகளை கொவிட்-19 பெருந்தொற்று கடுமையாக பாதித்துள்ளது.
நமது நாட்டில் அமல்படுத்தப்பட்ட பொது முடக்கத்தின் காரணமாக பல்வேறு துறைகள் பாதிக்கப்பட்டாலும், ஊரடங்கு தளர்வுகளுக்கு பின் பொருளாதாரத்தின் பல்வேறு பிரிவுகளும் முன்னேற்றத்தை கண்டு வருகின்றன.
தொழில்களுக்கு உதவுவதற்காக பல்வேறு நடவடிக்கைகளை அரசு செயல்படுத்தி வருகிறது. பிணை இல்லா கடன் வசதி, கடன் உத்தரவாத திட்டம், சிறு குறு மற்றும் நடுத்தர தொழில்களுக்கு நிதி உதவி, பிரதமரின் சுவாநிதி திட்டம் ஆகியவை இதில் அடங்கும்.
நாட்டின் பாதுகாப்பு மற்றும் இறையாண்மையை கருத்தில் கொண்டு ஜூன் மற்றும் செப்டம்பர் மாதங்களில் குறிப்பிட்ட செயலிகளை அரசு தடை செய்தது.
இந்திய செயலி சூழலியலுக்கு ஊக்கமளிக்கும் வகையில் தற்சார்பு இந்தியா புதுமை சவாலை அரசு தொடங்கியது. ஏப்ரல்-ஜூலை 2019-இல்
23.45 பில்லியன் அமெரிக்க டாலர்களாக இருந்த சீன பொருட்களின் இறக்குமதி, ஏப்ரல்-ஜூலை 2020-இல் USD 16.60 பில்லியன் அமெரிக்க டாலர்களாக இருந்தது.
கொவிட்-19 பாதிப்பிலிருந்து புது நிறுவனங்கள்  மீண்டெழுவதற்காகவும், நாட்டின் தொழில் வளர்ச்சிக்காகவும் மத்திய அரசு, இந்திய ரிசர்வ் வங்கி, செபி, காப்பீட்டு ஒழுங்குமுறை மற்றும் வளர்ச்சி ஆணையம் மற்றும் துறை சார்ந்த அமைச்சகங்கள் பல்வேறு நடவடிக்கைகளை எடுத்துள்ளன.
கொவிட்-19 புது நிறுவன உதவி திட்டத்தை சிட்பி தொடங்கியுள்ளது. இதன் மூலம் புது நிறுவனங்களின் தொழிலாளர் பாதுகாப்பும், நிதி ஸ்திரத்தன்மையும் பாதுகாக்கப்படும்.
உலகின் எந்த மூலையில் உள்ள முதலீட்டாளரும் இந்தியாவில் தொழில் செய்வதற்கான நில இருப்பு தகவல்களை தெரிந்து தெரிந்து கொள்ளும் வகையில், முதல்கட்டமாக 6 மாநிலங்களில் உள்ள நிலங்களின் தகவல்கள் ஒருங்கிணைந்த தொழில் தகவல் அமைப்பு வலைதளத்தில் பதிவேற்றப்பட்டுள்ளது.
தேசிய நில வங்கியை உருவாக்குவதற்காக, தொழில் நிலங்களின் அனைத்து தகவல்களையும் சேகரிக்க அரசு முடிவு எடுத்துள்ளது. இந்த தகவல்களை அளிப்பதற்காக அரசு முகமைகளுக்கு பயனர் பெயர் மற்றும் கடவுச் சொல் அளிக்கப்பட்டுள்ளன.
இந்திய ஏற்றுமதிகளை ஊக்கப்படுத்தும் விதமாக, ஏற்றுமதி ஊக்குவிப்பு குழுக்கள் அமைக்கப்பட்டுள்ளன. குறிப்பிட்ட துறையில் உள்ள ஏற்றுமதிகளை ஊக்குவிப்பது இந்த குழுக்களின் பணியாகும். இந்த குழுக்களின் செயல்திறனை மதிப்பிட தொடர்ந்து கூட்டங்கள் நடத்தப்படுகின்றன.
(Visitor Counter : 158
குடியரசுத் துணைத் தலைவர் செயலகம்
இந்திய கைவினைப் பொருட்கள் மற்றும் கைத்தறிகளை மக்கள் வாங்கி ஊக்குவிக்க வேண்டும்: குடியரசு துணைத் தலைவர் வலியுறுத்தல்
வெளிநாட்டு பொருட்களுக்குப் பதில், இந்திய கைவினைப் பொருட்கள், கைத்தறிகள், காதி மற்றும் இதர பொருட்களை பயன்படுத்த வேண்டும் என மக்களுக்கு குறிப்பாக இளைஞர்களுக்கு குடியரசு துணைத் தலைவர் திரு எம். வெங்கையா நாயுடு வேண்டுகோள் விடுத்துள்ளார்.
வடகிழக்கு மாநிலங்களில் சுற்றுப் பயணம் மேற்கொண்டுள்ள குடியரசு துணைத் தலைவர் திரு எம். வெங்கையா நாயுடு, திரிபுரா தலைநகர் அகர்தலாவில் கைத்தறி மற்றும் கைவினைப் பொருட்கள் கண்காட்சியை தொடங்கி வைத்தார். அங்கு காட்சிக்கு வைக்கப்பட்டிருந்த மூங்கில் பாட்டில்கள், கைப்பைகள், செயற்கை மலர்கள், அகர்பத்திகள், சால்வைகள், பட்டு தயாரிப்புகள், நறுமண எண்ணெய் ஆகியவை திரு. வெங்கையா நாயுடுவை மிகவும் கவர்ந்தன.
இந்நிகழ்ச்சியில் அவர் கூறியதாவது:
உள்ளூர் தயாரிப்புகளுக்கு மக்கள் ஆதரவு அளிக்க வேண்டும். கைவினை கலைஞர்கள் மற்றும் நெசவாளர்களின் திறமை பாராட்டுக்குரியது. அவர்கள் ஊக்குவிக்கப்பட வேண்டும்.
இந்தியர்கள் இடையே அபார திறமை மற்றும் அறிவு உள்ளது. இந்திய மக்கள் தொகையில் 65 சதவீதம் 35 வயதுக்கு கீழும், 50 சதவீதம் பேர் 25 வயதுக்கு கீழும் உள்ளனர். இப்போதைய தேவை, திறமைகள் அடையாளம் காணப்பட்டு, கைவினை கலைஞர்களின் திறனை மேம்படுத்த பயிற்சி அளிக்கப்பட வேண்டும்.
மத்திய, மாநில அரசுகள் கைவினை கலைஞர்களுக்கு அதிக முக்கியத்துவம் அளித்து, சரியான நேரத்தில் கடன் வழங்கி, அவர்கள் வருவாய் ஈட்டி சொந்த காலில் நிற்க உதவ வேண்டும்.
இவ்வாறு திரு. வெங்கையா நாயுடு கூறினார்.
இந்த கண்காட்சிக்கு ஏற்பாடு செய்த மாநில அரசு மற்றும் வடகிழக்கு கவுன்சிலை திரு வெங்கையா நாயுடு பாராட்டினார். திரிபுரா முதல்வர் திரு பி்ப்லப் குமார் தேப் உட்பட பலர் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761515
(Visitor Counter : 150
பிரதமர் அலுவலகம்
அணுசக்தி ஆணையத்தின் முன்னாள் தலைவர் டாக்டர் ஸ்ரீகுமார் பானர்ஜி மறைவுக்கு பிரதமர் இரங்கல்
அணுசக்தி ஆணையத்தின் முன்னாள் தலைவர் டாக்டர் ஸ்ரீகுமார் பானர்ஜி மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ இந்திய அறிவியலுக்கு, குறிப்பாக அணுசக்தி மற்றும் உலோகவியல் துறையில், அவரது முன்னோடியான பங்களிப்புகள் நினைவு கூறப்படும். அவர் மிகச் சிறந்த வழிகாட்டி மற்றும் நிறுவனர். அவரது மறைவால் வருத்தம் அடைந்தேன். அவரது குடும்பத்துக்கு இரங்கல்கள். ஓம் சாந்தி.’’ என குறிப்பிட்டுள்ளார்.
-----
(
பிரதமர் அலுவலகம்
உத்தரப்பிரதேசத்தைச் சேர்ந்த நாடாளுமன்ற மாநிலங்களவை உறுப்பினர் திரு ஹர்துவார் துபேயின் மறைவுக்குப் பிரதமர் இரங்கல் தெரிவித்துள்ளார்
உத்தரப்பிரதேசத்தைச் சேர்ந்த நாடாளுமன்ற மாநிலங்களவை உறுப்பினர் திரு ஹர்துவார் துபேயின் மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
“கடினமாக உழைக்கும் பிஜேபி நாடாளுமன்ற உறுப்பினர் ஹர்துவார் துபே அவர்களின் மறைவு மிகுந்த வருத்தம் அளித்தது. அவர் அடித்தள நிலையில் தலைவராக விளங்கியவர். உத்தரப்பிரதேச வளர்ச்சிப் பயணத்தில் அவரது முக்கியமான பங்களிப்பு எப்போதும் நினைவுகூரப்படும். சோகமான இந்தத் தருணத்தில் அவரது குடும்பத்தினருக்கும் ஆதரவாளர்களுக்கும் இறைவன் மனபலத்தை அளிக்கட்டும். ஓம் சாந்தி!"
சுகாதாரம் மற்றும் குடும்ப நலத்துறை அமைச்சகம்
தமிழகம், கேரளா உட்பட 7 மாநிலங்களில் தினசரி கொவிட் பாதிப்பு அதிகரிப்பு
நாட்டில் கொவிட் சிகிச்சை பெறுபவர்களின் எண்ணிக்கை இன்று 1,51,708-ஐ கடந்தது. இது மொத்த பாதிப்பில் 1.37 சதவீதம்.
மகாராஷ்டிரா, கேரளா, பஞ்சாப், மத்தியப் பிரதேசம், தமிழகம், குஜராத் மற்றும் சத்தீஸ்கரில் தினசரி கொவிட் பாதிப்பு அதிகரித்துள்ளது.
கடந்த 24 மணி நேரத்தில், 16,738 பேருக்கு புதிதாக கொவிட் தொற்று ஏற்பட்டுள்ளது. இவர்களில் 89.57 சதவீதம் பேர் 7 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 8,807 பேருக்கும், அடுத்ததாக கேரளாவில் 4,106 பேருக்கும் புதிதாக தொற்று ஏற்பட்டுள்ளது. இதையடுத்து தினசரி பாதிப்பு அதிகரிப்பதற்கான காரணத்தை கண்டறியவும், மாநில சுகாதார அதிகாரிகளுடன் ஒருங்கிணைந்து செயல்பட்டு கொவிட்-19 தொற்றை கட்டுப்படுத்தவும், 7 மாநிலங்களுக்கு உயர்நிலை ஒழுங்கு குழுவை மத்திய அரசு அனுப்பியுள்ளது.
மறுபுறம், நாட்டின் ஒட்டு மொத்த கொவிட் பாதிப்பு குறைந்து வருகிறது. 2021 பிப்ரவரி 25ம் தேதி, நிலவரப்படி ஒட்டு மொத்த பாதிப்பு எண்ணிக்கை 5.17 சதவீதமாக உள்ளது.
இன்று காலை 7 மணி வரை 1,26,71,163 கொவிட் தடுப்பூசிகள் போடப்பட்டுள்ளன. இவற்றில் , 1,10,54,815 தடுப்பூசிகளை சுகாதாரப் பணியாளர்கள் மற்றும் முன்களப் பணியாளர்கள் முதல் டோஸாக போட்டுள்ளனர்.
மொத்தம் 16,16,348 சுகாதாரப் பணியாளர்கள், 2வது டோஸ் தடுப்பூசி போட்டுள்ளனர்.
40ம் நாளான நேற்று, 5,03,947 கொவிட்-19 தடுப்பூசிகள் போடப்பட்டன.
நாட்டில் கொவிட் தொற்றிலிருந்து குணமடைந்தவர்களின் எண்ணிக்கை இன்று 1,07,38,501 ஆக உள்ளது. குணமடைந்தோர் எண்ணிக்கை 97.21 சதவீதமாக உள்ளது. கடந்த 24 மணி நேரத்தில் 11,799 பேர் குணமடைந்துள்ளனர்.
(Visitor Counter : 185
விவசாயத்துறை அமைச்சகம்
பிரதமரின் பயிர் காப்பீட்டுத் திட்டத்தின் கீழ் பிரீமியம் வசூல் மற்றும் காப்பீட்டுக் கோரிக்கைகள்
பிரதமரின் பயிர் காப்பீட்டுத் திட்டத்தின் கீழ் 2016-17 முதல் 2022-23 வரை காப்பீட்டு நிறுவனங்களால் வசூலிக்கப்பட்ட மொத்த பிரீமியம் மற்றும் காப்பீட்டு நிறுவனங்கள் செலுத்திய இழப்பீடுகளின் ஆண்டு வாரியான, நிறுவன வாரியான மற்றும் மாநில வாரியான விவரங்களை மத்திய அரசு அளித்துள்ளது.
ஏற்கத்தக்க இழப்பீடுகளை கணக்கிடுவதற்காக பயிர் மகசூல் / பயிர் இழப்பை மதிப்பிடுவது தொடர்பான அனைத்து முக்கிய பணிகளும் சம்பந்தப்பட்ட மாநில அரசு அல்லது மாநில அரசு அதிகாரிகள் மற்றும் சம்பந்தப்பட்ட காப்பீட்டு நிறுவனத்தால் மேற்கொள்ளப்படுகின்றன. இருப்பினும், திட்டத்தை செயல்படுத்தும் போது, காப்பீட்டு நிறுவனங்கள் மீது சில புகார்கள் கூறப்படுகின்றன. பெரும்பாலான முறைப்பாடுகளுக்கு உரிய முறையில் தீர்வு காணப்பட்டுள்ளது.
இத்திட்டம் மாநில அரசால் செயல்படுத்தப்படுவதால், காப்பீடு செய்யப்பட்ட விவசாயிகளின் கோரிக்கைகள் உள்ளிட்ட குறைகள்/ புகார்களைத் தீர்ப்பதற்காக, மாவட்ட அளவிலான குறை தீர்க்கும் குழு , மாநில அளவிலான குறை தீர்க்கும் குழு  ஆகிய அடுக்குமுறை குறைதீர்ப்பு அமைப்பு, இத்திட்டத்தின் திருத்திய செயல்பாட்டு வழிகாட்டுதல்களில் குறிப்பிடப்பட்டுள்ளபடி இக்குழுக்களுக்கு விரிவான ஆணை வழங்கப்பட்டுள்ளது.
மாநிலங்களவையில் வேளாண் துறை அமைச்சர் திரு நரேந்திர சிங் தோமர் அளித்த எழுத்து மூலமான பதிலில் இதனைத் தெரிவித்துள்ளார்.
---
(ANU/PKV/KRS
(Visitor Counter : 74
மத்திய அமைச்சரவை
வணிகர்களுக்கு ஓய்வூதியம்!
வணிகர்களுக்கான ஓய்வூதியத்திட்டத்திற்கு மத்திய அமைச்சரவை ஒப்புதல்
இதன்மூலம் 3 கோடி சில்லரை வணிகர்களும், சிறு கடைக்காரர்களும் பயடைவார்கள்.
அரசு பொறுப்பேற்ற முதல் நாளிலேயே மேலும் ஒரு வாக்குறுதியை நிறைவேற்றியுள்ளார் பிரதமர் மோடி.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் வணிக சமூகம் பயனடையும் வகையில் முடிவு மேற்கொள்ளப்பட்டுள்ளது. வணிக சமூகத்தினர் ஓய்வூதியம் பெறும் புதிய திட்டத்திற்கு அமைச்சரவை ஒப்புதல் அளித்துள்ளது. அனைவருக்கும் சமூக பாதுகாப்பு வழங்க வேண்டும் என்ற பிரதமரின் தொலைநோக்குப் பார்வையின் ஒரு பகுதியாகும் இந்த திட்டம்.
இந்தத் திட்டத்தின்கீழ் அனைத்து கடைக்காரர்களும், சில்லரை வணிகர்களும், சுய தொழில் செய்வோரும் 60 வயது அடைந்த பின் குறைந்தபட்சம் மாதம் ஒன்றுக்கு ரூ.3,000 ஓய்வூதியம் உறுதி செய்யப்படும்.
18-லிருந்து 40 வயதிற்குட்பட்ட அனைத்து சிறு கடைக்காரர்களும், சுயதொழில் செய்வோரும் ரூ.1.5 கோடிக்கும் குறைவாக ஜி.எஸ்.டி வரவு – செலவு உள்ள சில்லரை வணிகர்களும் இந்தத் திட்டத்தில் பதிவு செய்து கொள்ளலாம். இதன்மூலம் 3 கோடிக்கும் அதிகமானோர் பயனடைவார்கள்.
தங்கள் தொழிலை தாமாக முன்வந்து அறிவித்துக் கொள்ளும் திட்டம் என்பதால், ஆதார் மற்றும் வங்கிக் கணக்கு தவிர வேறெந்த ஆவணங்களும் இதற்குத் தேவையில்லை. விருப்பமுள்ள நபர்கள் நாடுமுழுவதும் உள்ள 3,25,000 பொது சேவை மையங்கள் மூலம் இந்தத் திட்டத்தில் பதிவு செய்து கொள்ளலாம்.
சந்தாதாரரின் கணக்கில் அவர் செலுத்தும் தொகைக்கு ஈடான தொகையை மத்திய அரசும் செலுத்தும். உதாரணமாக, 29 வயதுள்ள ஒருவர் மாதம் ரூ.100 செலுத்தினால், அதேஅளவுத் தொகையை ஒவ்வொரு மாதமும் மானியமாக சந்தாதாரரின் ஓய்வூதியக் கணக்கில் மத்திய அரசும் செலுத்தும்.
வணிக சமூகத்தினரின் ஓய்வூதியத் திட்டத்திற்கு முயற்சி எடுத்ததன் மூலம் பிரதமரும், அவரது அமைச்சரவையினரும் இந்திய மக்களுக்கு அளித்த மேலும் ஒரு வாக்குறுதியை நிறைவேற்றியுள்ளனர்.
பெண்கள் மற்றும் குழந்தை நலன் அமைச்சகம்
ஒரு நாட்டிலிருந்து மற்றொரு நாட்டிற்கு குழந்தைகளைப் பிரித்தல் மற்றும் அடைத்துவைத்தல் தொடர்பான அறிக்கையை நீதிபதி ராஜேஷ் பிண்டால் தலைமையிலான குழு சமர்ப்பித்துள்ளது
பஞ்சாப், ஹரியானா, சண்டிகர் உயர்நீதிமன்ற நீதிபதி ராஜேஷ் பிண்டால் தலைமையிலான குழு, நாடுகளுக்கிடையே குழந்தைகளைப் பிரித்தல் மற்றும் அடைத்து வைத்தல் தொடர்பான சட்டப் பிரச்சினைகள்மீதான அறிக்கையை இன்று  சமர்ப்பித்தது. இத்தகைய விஷயங்களில், பெற்றோர்கள் மற்றும் குழந்தைகள் தொடர்பான பிரச்சினைகளைத் தீர்க்கப் பரிந்துரைகள் செய்யப்பட்டுள்ளன. மத்திய மகளிர் மற்றும் குழந்தைகள் மேம்பாட்டு அமைச்சகம் இந்தக் குழுவை அமைத்தது. நாடுகளுக்கிடையே குழந்தைகளைப் பிரித்தல் மற்றும் அடைத்து வைத்தலில் உள்ள பல்வேறு அம்சங்களையும் விரிவாக ஆய்வு செய்தபின், இந்தக் குழு தனது அறிக்கையை மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய்காந்தியிடம் அளித்தது.
முதல்கட்ட நடவடிக்கையாக, மத்தியஸ்தத்தின் தேவையை வலியுறுத்தியுள்ள இந்தக் குழு, “நாடுகளுக்கிடையே உள்ள பெற்றோர்கள் குழந்தையைப் பிரித்தல் தொடர்பான தாவாக்கள் தீர்வு ஆணையத்தை” அரசு அமைக்கலாம் என்று பரிந்துரை செய்துள்ளது. நாடுகளுக்கிடையே குழந்தைகளைப் பிரித்தல் மற்றும் அடைத்து வைத்தல் நிகழ்வுகளில் ஒற்றைச் சாளரத் தீர்வை வழங்க ஆணையம் யோசிக்க வேண்டும் என்று கூறப்பட்டுள்ளது.
இந்த ஆணையம் ஓய்வுபெற்ற உயர்நீதிமன்ற நீதிபதியை தலைவராகக் கொண்டிருக்கலாம் என்றும், முக்கியமான அமைச்சகங்களைப் பிரதிநிதித்துவப்படுத்துவதுடன் சட்டம் மற்றும் சமூகத் துறை பின்னணி கொண்டவர்களாக உறுப்பினர்கள் இருக்கலாம் என்றும் நீதிபதி பிண்டால் குழு பரிந்துரை செய்துள்ளது.
நாடுகளுக்கிடையே குழந்தைகளைப் பிரித்தல் மற்றும் அடைத்து வைத்தல் விஷயங்களில் கலாச்சாரத் தன்மைகளையும், நிகழ்வின் தகுதிப்பாட்டையும், குழந்தையின் நலனையும் ஆணையம் ஆய்வு செய்ய வேண்டும் என்றும் குழு பரிந்துரை செய்துள்ளது. இந்தக் குழு, தனது பரிந்துரையோடு வரைவுச் சட்டத்தையும் அரசிடம் சமர்ப்பித்துள்ளது. சட்ட ஆணையத்தால் தயாரிக்கப்பட்ட சர்வதேச குழந்தைக் கடத்தல் தொடர்பான வரைவு மசோதாவை ஆய்வு செய்யுமாறும் இந்தக் குழு கேட்டுக்கொண்டுள்ளது.
மகளிர் மற்றும் குழந்தைகள் மேம்பாட்டு அமைச்சகம் இந்த அறிக்கையை வெளியுறவு அமைச்சகம், சட்ட அமைச்சகம், உள்துறை அமைச்சகம் ஆகியவற்றின் கருத்துக்களுக்கும், கூடுதல் ஆலோசனைகளுக்கும் பகிர்ந்து கொள்ளும்.
-----
(Visitor Counter : 149
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அனைத்து வடகிழக்கு மாநிலங்களிலும் இ-அலுவலகம்: டாக்டர். ஜிதேந்திர சிங்
அனைத்து வடகிழக்கு மாநிலங்களிலும் ஒரு குறிப்பிட்ட காலக்கட்டத்திற்குள் இ-அலுவலகம் அமைக்க வேண்டும் என்று வடகிழக்கு மாநில வளர்ச்சி, பணியாளர் நலன்,பொதுமக்கள் குறை தீர்ப்பு மற்றும் ஓய்வூதியத் துறை இணை அமைச்சர் டாக்டர் ஜிதேந்திர சிங் இன்று அறிவுறுத்தினார். இது குறித்த இணையக் கருத்தரங்கில் பேசிய அவர் இந்த இ-அலுவலகத் திட்டம் பிரதமர் நரேந்திர மோடியின் இலக்கான “குறைவான அரசு, நிறைவான அரசாட்சி” என்பதை அடைய உதவும் என்று கூறினார். மேலும், நிர்வாகத்தை எளிமைப்படுத்துதல், வெளிப்படைத்தன்மையை உறுதி செய்தல் மற்றும் மக்களை மையமாகக் கொண்ட அரசமைப்பு அமைய இது உதவும் என்றும் அவர் தெரிவித்தார். டிஜிட்டல் இந்தியாவின் முக்கிய தூண் இந்த இ-அலுவலகத் திட்டம் என்று குறிப்பிட்ட அவர் இதுவரை 55 மத்திய அமைச்சகங்கள் இந்தத் திட்டத்தை அமல்படுத்தியுள்ளதாகக் குறிப்பிட்டார்.
ஷில்லாங் பிரகடனத்தைக் குறிப்பிட்ட அமைச்சர் இ-அலுவலகத்தை ஊக்குவிப்பது மற்றும் அதன் சேவைகளின் தரத்தை உயர்த்துவதே அந்தப் பிரகடனத்தின் முக்கிய கூறு என்றும் அதனை செயல்படுத்தும் தருணம் வந்துவிட்டது என்றும் குறிப்பிட்டார். இதற்கான அனைத்து தொழில்நுட்ப மற்றும் நிதியுதவிகளையும் மத்திய அரசு அளிக்கும் என்று அவர் உறுதி அளித்தார்.
வடகிழக்கு மாநில முதல் அமைச்சர்கள், செயலர்கள் உள்ளிட்ட 220 பேர் இந்த வடகிழக்கு மாநிலங்களுக்கான இ-அலுவலக பயிலரங்கில் பங்கேற்றனர்.
(Visitor Counter : 164
வணிகம் மற்றும் தொழில்துறை அமைச்சகம்
தில்லி, பிரகதி மைதானில் 3.70 ஏக்கர் நிலத்தில் ஹோட்டல் கட்டுவதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் புதன்கிழமை நடைபெற்ற மத்திய அமைச்சரவைக் குழுக் கூட்டத்தில் தில்லி, பிரகதி மைதானில் உள்ள 3.70 ஏக்கர் நிலப் பரப்பைத் தனியாருக்கு 99 ஆண்டுகால குத்தகைக்கு ஒதுக்குவதற்கு ஒப்புதல் அளிக்கப்பட்டது. இதன்படி, இந்திய வர்த்தக மேம்பாட்டு அமைப்பு  அந்த நிலப்பகுதியில் தனியார் நிறுவனம் ஹோட்டல் கட்டுவதற்கு அனுமதிக்கப்படும். இதற்கு வெளிப்படையான ஏல நடைமுறை கையாளப்படும்.
இது பிரகதி மைதானை நிர்வகித்து வரும் ஒருங்கிணைந்த பொருட்காட்சி மற்றும் மாநாட்டு மையத்தின்  முதல் கட்ட நடவடிக்கையாகும். இதன்படி ரூ. 2,254 கோடி நிதியைத் திரட்டுவதற்காக மத்திய பொருளாதார விவகார கேபினட் கமிட்டி  2017ம் ஆண்டு ஜனவரியில் ஒப்புதல் அளித்துள்ளது.
ஒருங்கிணைந்த பொருட்காட்சி மற்றும் மாநாட்டு மையத்தின்  திட்டத்தின்படி உலகத் தரம் வாய்ந்த பொருட்காட்சி மற்றும் 7000 பேர் அமரக் கூடிய பிரம்மாண்டமான மாநாட்டுக் கூடம் ஒரு லட்சம் சதுர மீட்டரில் அமைக்க வழியேற்படும். இதன் வாகன நிறுத்தமிடத்தில் மட்டும் 4,800 வாகனங்களை நிறுத்தலாம். இதனால் பிரகதி மைதானப் பகுதியில் போக்குவரத்து நெரிசலும் குறையும்.
இத்திட்டத்தின் மூலம் கிடைக்கும் நிதி, ஒருங்கிணைந்த பொருட்காட்சி மற்றும் மாநாட்டு மையத்தின்  திட்டத்திற்குப் பயன்படுத்தப்படும். இது மத்திய மாநில அரசுகள் உச்சி மாநாடுகளை நடத்தவும், கண்காட்சிகள், தொழில்மேம்பாட்டுக்கான நிகழ்ச்சிகளை நடத்த உதவும்.
ஒருங்கிணைந்த பொருட்காட்சி மற்றும் மாநாட்டு மையத்தின்  திட்டப் பணிகள் விரைவில் தொடங்கப்படும். இந்தப் பணிகள் அனைத்தும் 2019ம் ஆண்டு செப்டம்பரில் நிறைவடையும் என எதிர்பார்க்கப்படுவதாக இந்திய வர்த்தக மேம்பாட்டு அமைப்பு  தெரிவித்தது. ஒருங்கிணைந்த பொருட்காட்சி மற்றும் மாநாட்டு மையத்  திட்டம் இந்திய வர்த்தகம் மற்றும் தொழில் துறைக்குப் பயன்படும். அத்துடன் இந்தியாவின் வெளிநாட்டு வர்த்தகத்தை அதிகரிக்கவும் உதவும்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் டாக்டர். மன்சுக் மாண்டவியா, நாசித்துவாரத்தின் வழியாக செலுத்தக்கூடிய உலகின் முதல் கொரோனா தடுப்பூசியான iNNCOVACC-கை, மத்திய அறிவியல் மற்றும் தொழில்நுட்பத்துறை அமைச்சர் டாக்டர் ஜிதேந்திர சிங் முன்னிலையில், அறிமுகம் செய்தார்
மத்திய சுகாதாரத்துறை அமைச்சர் டாக்டர். மன்சுக் மாண்டவியா, நாசித்துவாரத்தின் வழியாக செலுத்தக்கூடிய உலகின் முதல் கொரோனா தடுப்பூசியான iNNCOVACC-கை, மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் முன்னிலையில், இன்று அறிமுகம் செய்தார். இது, நாசித்துளைகளில் செலுத்தக்கூடிய 2ம் கட்ட டோஸாகவும், பன்முக பூஸ்டர் டோஸாகவும் அனுமதி பெறும் முதல் தடுப்பூசி ஆகும். மத்திய அறிவியல் மற்றும் தொழில்நுட்பத்துறை அமைச்சகத்தின் உயிரி-தொழில்நுட்பத்தின் கீழ், உயிரி தொழில்நுட்ப தொழிலக ஆராய்ச்சி உதவி அமைப்பான  மற்றும் பாரத் பயோடெக் சர்வதேச நிறுவனத்தின்  கூட்டுமுயற்சியில் தயாரிக்கப்பட்டுள்ளது.
அறிமுக விழாவில் பேசிய டாக்டர் மன்சுக் மாண்டவியா, உலகில் பயன்படுத்தப்படும் தடுப்பூசிகளில் 65 சதவீதத்திற்கும் மேற்பட்டவை, இந்தியாவில் இருந்து விநியோகம் செய்யப்படுவதாகக் கூறினார். பிபிஐஎல் மற்றும் உயிரி-தொழில்நுட்பத்துறையினருக்கு வாழ்த்து தெரிவித்த அவர், நாசித்துவாரத்தின் வழியாகச் செலுத்தக்கூடிய உலகின் முதல் கொரோனாத் தடுப்பூசி, தற்சார்பு இந்தியா இலக்கை அடைவதில் பெரும் பங்களிப்பாற்றுவதாகக் குறிப்பிட்டார்.
இந்தியாவின் தடுப்பூசிகள் தரமானதாகவும், விலை மலிவாகவும் இருப்பதால், நமது தடுப்பூசி உற்பத்தி மற்றும் புதியக் கண்டுபிடிப்புகள் உலக நாடுகளால் பெரிதும் வரவேற்கப்படுவதாகக் கூறினார்.
தொடர்ந்து பேசிய மத்திய இணையமைச்சர் டாக்டர். ஜிதேந்திர சிங், தடுப்பூசி மற்றும் மருந்துகள் உற்பத்தியில் இந்தியா முன்னணி வகிப்பதைச் சுட்டிக்காட்டினார்.
கோவிட் சுரக்ஷா திட்டத்தை சிறப்பாகச் செயல்படுத்தியதில் பிரதமரின் வழிகாட்டுதலும், கண்காணிப்பும் முக்கியப் பங்கு வகித்ததாகவும், உலகளவில் இந்தியாவை தடுப்பூசி மேம்பாடு மற்றும் உற்பத்தி மையமாக மாற்றியிருப்பதாகவும் பெருமிதம் தெரிவித்தார்.
இந்த நிகழ்ச்சியில், உயிரி-தொழில்நுட்பத்துறை செயலாளர் டாக்டர். ராஜேஷ் கோகலே மற்றும் அமைச்சக அதிகாரிகள் உள்ளிட்ட பலர் கலந்துகொண்டனர்.
விவசாயத்துறை அமைச்சகம்
வேளாண் விரிவாக்க நிர்வாகத்திற்கான தேசிய கல்விக் கழகத்தின் விரிவடைந்த பயிற்சித் திட்டத்தை மத்திய வேளாண் அமைச்சர் தொடங்கிவைத்தார்
வேளாண் விரிவாக்க நிர்வாகத்திற்கான தேசிய கல்விக் கழகத்தால்  ஏற்பாடு செய்யப்பட்ட இயற்கை வேளாண்மை குறித்த முதன்மை பயிற்சியாளர்களுக்கான இணையவழி பயிற்சித் திட்டத்தை மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் இன்று தொடங்கிவைத்தார். சுதந்திரத்தின் 75வது ஆண்டுப் பெருவிழாவின் ஒரு பகுதியாக நாட்டில் ஏப்ரல் முதல் ஆகஸ்ட் வரை 30,000 கிராமத்தலைவர்களுக்கு 750 விழிப்புணர்வு நிகழ்ச்சிகளை நடத்தும் பணி மேனேஜ் நிறுவனத்திடம் ஒப்படைக்கப்பட்டுள்ளதாக இந்த நிகழ்ச்சியில் பேசிய அமைச்சர் கூறினார்.
இயற்கை வேளாண்மையை மேம்படுத்த 2022-23ஆம் ஆண்டுக்கான பட்ஜெட்டில் அறிவிப்பு வெளியிடப்பட்டுள்ளது. மாநிலங்களில் உள்ள பல்கலைக்கழகங்களில் இயற்கை வேளாண்மை குறித்த பாட வகுப்புகளை சேர்ப்பதற்கு குழு ஒன்று அமைக்கப்பட்டுள்ளது என்றும் அவர் தெரிவித்தார்.
வேளாண்மையுடன் நவீன தொழில்நுட்பங்களை ஒருங்கிணைக்க அரசு முயற்சி மேற்கொண்டிருப்பதாகவும் இதற்கு மாநிலங்களின் ஒத்துழைப்பு தேவை என்றும் அவர் குறிப்பிட்டார். ரூ.6865 கோடி செலவில் ஒவ்வொரு வட்டாரத்திலும் புதிய வேளாண் உற்பத்தியாளர் அமைப்புகள் உருவாக்கப்பட்டுள்ளன என்றும் மொத்தம் 10,000 அமைப்புகள் உருவாக்கப்படும் என்றும் அமைச்சர் தெரிவித்தார். இவற்றின் மூலம் விவசாயிகளின் வேளாண்மை குறித்த அறிவு மேம்படுத்தப்படும் என்றும் இதனால் புதிய தொழில்நுட்பங்களை அவர்களால் பயன்படுத்த இயலும் என்றும் திரு தோமர் கூறினார்.
மத்திய வேளாண் மற்றும் விவசாயிகள் நலத்துறை இணை அமைச்சர்கள் திரு கைலாஷ் சவுத்ரி, திருமதி ஷோபா கரண்ட்லாஜே உள்ளிட்டோர் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1813772
------
(Visitor Counter : 113